stanford-oval/wikipedia huggingface dataset:
Neitsyt Marian ilmestyksen skiitta

| Neitsyt Marian ilmestyksen skiitta Σκήτη Ευαγγελισμός της Θεοτόκου |
| --- | --- |

Sijainti:  Athos,  Kreikka
Koordinaatit:  40°15′10″N, 24°12′00″E
Kirkkokunta:  ortodoksinen kirkko
Pääluostari:  Xenofónin luostari
Tyyppi:  skiitta, munkkiluostari
Perustaja:  Silvestros, Efraim ja Agapios
Perustettu:  1766
Asukkaita:  7
 Osa Unescon maailmanperintökohdetta Athosvuori 
Lisää rakennusartikkeleitaArkkitehtuurin teemasivulla
Neitsyt Marian ilmestyksen skiitta (kreik. Σκήτη Ευαγγελισμός της Θεοτόκου, Skíti Evangelismós tis Theotókou eli Ξενοφωντινή, Xenofontiní tai Ksenofontiní, myös Jumalansynnyttäjän ilmestyksen skiitta) on ortodoksinen Xenofónin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Se on nimensä mukaisesti omistettu Neitsyt Marian ilmestykselle.
Neitsyt Marian ilmestyksen skiitta perustettiin vuonna 1766. Sen perustajat olivat pappismunkki Silvestros sekä munkit Efraim ja Agapios. Skiitan kirkko (kyriakon) rakennettiin vuonna 1766. Tuolloin tehtiin myös sen seinämaalaukset.
Skiitassa noudatetaan idiorytmistä kilvoittelutapaa. Se koostuu 22 erillisestä asumuksesta, jotka muodostavat luostariyhdyskunnan. Vuonna 2011 skiitassa oli seitsemän asukasta. Skiitan kirjastossa on 360 käsikirjoitusta.
Nabiloni

| --- | --- |

Nabiloni
Systemaattinen (IUPAC) nimi
rel-(6aR,10aR)-1-Hydroksi-6,6-dimetyyli-3-(2-metyylioktan-2-yyli)-6,6a,7,8,10,10a-heksahydro-9H-bentso[c]kromen-9-oni
Tunnisteet
CAS-numero: 51022-71-0
ATC-koodi: A04AD11
PubChem CID: 5284592
DrugBank: DB00486
Kemialliset tiedot
Kaava: C24H36O3 
Moolimassa: 372.5 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 159–160 °C 
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: nieltynä
Nabiloni on keinotekoinen kannabinoidi, jota käytetään pahoinvointilääkkeenä. Se toimii lääkkeenä sitoutumalla kannabinoidireseptoriin 1 (CB1-reseptoriin) reseptorin aktivoivana agonistina. Nabilonia käytetään joissakin maissa esimerkiksi vähentämään kemoterapian aiheuttamaa pahoinvointia ja oksentelua. Nabilonia käytetään lääkkeenä muun muassa Yhdysvalloissa ja joissakin EU-maissa. Suomessa nabiloni on erityisluvallinen lääke.
Nabiloni tunnetaan myös kauppanimillä Cesamet ja Canemes.
Yleensä nabilonia käytetään nieltyinä 1–2 milligramman (mg) kerta-annoksina 1–3 tuntia ennen kemoterapian aloittamista. Suositeltu päivittäinen maksimiannos nabilonia on yleensä 6 mg. 2.5 mg kerta-annokset eivät yleensä aiheuta euforiaa, korkeaa syketiheyttä ja ortostaattista hypotensiota (pystyasentoon liittyvää alhaista verenpainetta), mutta noin 5 mg annokset voivat. 3–8 mg annokset voivat aiheuttaa tetrahydrokannabinolin käytön kaltaisen päihtymyksen. Nabiloni vaikuttaa 8–12 tuntia. Nabilonin lääkekäytön tyypillisiä sivuvaikutuksia ovat sedaatio, suun kuivuus ja sekavuus. Nabiloni voi lisätä ruokahalua. Päivittäisessä käytössä nabilonin sivuvaikutukset vähenevät noin kolmen päivän kuluessa.
Ihmisillä nabilonin puoliintumisaika veressä on 2 tuntia. Joillakin sen aineenvaihduntatuotteilla tämä aika on pidempi. Nabilonin pitkän lääkevaikutuksen takia jotkin näistä aineenvaihduntatuotteista ovat todennäköisesti myös lääkinnällisesti aktiivisia.
Nabiloni on valkea ja kiteinen aine. Sillä on kaksi kiraliakeskusta.
Nabilonin kehitti Lilly Research Laboratories 1970-luvulla. Sen ensimmäiset kokeet ihmisillä tehtiin 1975. 1985 FDA hyväksyi nabilonin lääkekäytön Yhdysvalloissa.
Aiheesta muualla

KEGG: Nabilone
Pahoinvointilääkkeet
| --- | --- |
5-HT3 -serotoniini-ioni-kanava-antagonisti:   alosetroni  atsasetroni  bemesetroni  silansetroni  datsopridi  dolasetroni  granisetroni  lerisetroni  metoklopramidi  mianseriini  mirtatsapiini  ondansetroni  palonosetroni  ramosetroni  rikasetroni  tropisetroni 
CB1-antagonistit  (kannabinoidit):   dronabinoli  nabiloni  nonabiini  tetrahydrokannabinoli 
D2/D3 -antagonistit:   alitsapridi  bromopridi  domperidoni  haloperidoli  hydroksitsiini  itopridi  klebopridi  klooripromatsiini  metopimatsiini  proklooriperatsiini  tietyyliperatsiini  trimetobentsamidi 
H1-antagonisti  (antihistamiinit):   difenhydramiini  dimenhydrinaatti  hydroksitsiini  meklotsiini  prometatsiini  syklitsiini 
Muut:   ceriumoksalaatti  deksametasoni  loratsepaami  midatsolaami  propofoli  skopolamiini
Málaga CF

Málaga Club de Fútbol on vuonna 1948 perustettu espanjalainen jalkapalloseura Málagan kaupungista Andalusiasta. Seuran edustusjoukkue pelaa Espanjan toisella sarjatasolla Segunda Divisiónissa.
Historia

Seura perustettiin alun perin nimellä Club Atlético Malagueño vuonna 1948, kun toinen málagalaisseura Club Deportivo Málaga hankki omistukseensa paikallisen junioriseuran luodakseen reservijoukkueen oman edustusjoukkueensa käyttöön. CD Málaga hajosi talousongelmien vuoksi kesällä 1992, mutta CA Malagueño jatkoi toimintaansa. Vuonna 1994 seura vaihtoi nimensä nykyisekseen.
Kaudet 1999–2006 Málaga pelasi pääsarja Primera Divisiónissa, sijoittuen parhaimmillaan kahdeksanneksi kaudella 2000–2001. Vuonna 2002 seura oli yksi Intertoto-cupin voittajista ja pääsi mukaan kauden 2002–2003 Uefa-cupiin, jossa se ylsi puolivälieriin. Kaudeksi 2008–2009 Málaga teki paluun pääsarjaan.
Seuran pääomistaja on kesästä 2010 ollut Qatarilainen sheikki Abdullah Al Ahmed Al Thani joka osti seuran  Real Madridin entiseltä puheenjohtajalta Lorenzo Sanzilta, ja sen puheenjohtajalta, Real Madridissa sekä Málagassa pelanneelta pojalta Fernando Sanzilta 36 miljoonalla eurolla.[lähde? ]
Saavutukset

Segunda División: 1988, 1999
UEFA Intertoto Cup: 2002
Entisiä päävalmentajia

Míchel (2017–2018)
Juande Ramos (2016)
Bernd Schuster (2013–2014)
Manuel Pellegrini (2010–2013)
Jesualdo Ferreira (2010)
Antonio Tapia (2005–2006, 2008–2009)
Gregorio Manzano (2004–2005)
Juande Ramos (2003–2004)
Aiheesta muualla

Málaga Club de Fútbolin virallinen sivusto (espanjaksi)
Málaga Club de Fútbolin - suomalaisen kannattajayhdistyksen sivusto
Segunda División 2024–2025
Albacete
Almería
Burgos
Cádiz
Cartagena
Castellón
Córdoba
Deportivo La Coruña
Eibar
Elche
Eldense
Granada
Huesca
Levante
Málaga
Mirandés
Oviedo
Racing Ferrol
Racing Santander
Sporting Gijón
Tenerife
Zaragoza
New York Mutuals

| New York Mutuals |
| --- | --- |
Perustettu:  1857
Kotiareena:  Union Grounds
Paikkakunta:  Brooklyn, New York
Lajit:  baseball
Omistajat:  William Cammeyer
The Mutual Base Ball Club of New York, eli lyhyemmin New York Mutuals oli johtava yhdysvaltalainen baseballjoukkue lähes koko 20-vuotisen historiansa ajan. Joukkue perustettiin 1857 vain hieman myöhässä ollakseen National Association of Base Ball Playersin perustajajäseniä. Ensimmäisen ammattilaisliigan, National Association of Professional Base Ball Players 1871, kuten myös 1876 käynnistyneen National Leaguen perustajajäsenistöön se kuitenkin kuului.
Mutuals pelasi aluksi kotiottelunsa Elysian Fieldsillä Hobokenissa yhdessä New York Knickerbockersin ja useiden muiden manhattanilaisjoukkueiden kanssa, mutta muutti Union Groundsille Brooklyniin vuonna 1868.
Heikosti sujuneen kauden 1876 (kuudentena saldolla 21–35) ja heikon taloudellisen tilanteen johdosta, joukkue kieltäytyi tekemästä viimeistä pelikiertuetta länteen, jonka johdosta seura lopulta erotettiin liigasta. Seuran omistaja ja Union Groundsin haltija Cammeyer sopi Hartford Dark Bluesin pelaamisesta Union Groundsilla kaudella 1877, jolloin joukkue nimettiin Hartfords of Brooklyniksi. Tämä seura hajosi kauden 1877 päätyttyä.
Aiheesta muualla

baseball-reference: joukkueen historia
Nykyisen seuran kotisivut (englanniksi)
Nimetön (Haukipudas)

Nimetön
| --- | --- |
Sijainti:  65°12′16.5″N, 025°02′13.5″E, Oulu Suomi
Korkein kohta:  < 1
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Nimetön on kivikkoinen luoto Nimettömänmatalan matalikolla Haukiputaan kaupunginosan edustalla Oulun kaupungin vesialueella Perämerellä. Saaren korkeimmalla kohdalla on Oulun–Kemin 10 metrin väylän linjataulu.
Hieman yli puoli metriä korkean saaren kasvillisuus koostuu ruokohelvistä, vesihierakkakasveista ja järviruo’oista. Linnustoon kuuluu naurulokkeja, lapintiiroja, lapasotkia ja harvinaisempina alleja.
New Way Home

| ”New Way Home” Isac Elliot |
| --- | --- | --- |

Singlen tiedot
 Albumilta: Wake Up World
 Julkaistu: 14. helmikuuta 2013
 Tyylilaji: teinipop
 Kesto: 03.37
 Levy-yhtiö: RCA, Sony
Isac Elliotin muut singlet
|   | ”New Way Home” 2013 | ”First Kiss” 2013 |
New Way Home on suomalaisen laulajan Isac Elliotin ensimmäinen single hänen debyyttialbumiltaan Wake Up World. Single julkaistiin digitaalisesti 14. helmikuuta 2013.  Singlestä julkaistiin myös fyysinen versio 19. huhtikuuta, joka sisältää ”New Way Home” -kappaleen lisäksi myös sen karaokeversion.
Kappaleen ovat säveltäneet Alexander Austheim, Joonas Angeria ja Ilan Kidron. Sanoituksesta vastaavat Angeria, Kidron sekä Axel Ehnström.
Singlejulkaisun yhteydessä 14. helmikuuta julkaistiin myös kappaleen lyriikkavideo. Virallinen musiikkivideo kuvattiin helmikuussa Miamissa, ja se julkaistiin 5. huhtikuuta.
Kappaleet

New Way Home – 3.37
New Way Home – 3.37
New Way Home (Karaoke) – 3.37
Listasijoitukset

Suomessa ”New Way Home” nousi parhaimmillaan singlelistan ensimmäiselle sijalle ja latauslistan neljänneksi. Single on ollut suomalaisten radiokanavien 14. soitetuin kappale.
Kappale lisättiin myös norjalaisen mP3-radiokanavan soittolistalle ja se sai soittoa myös ruotsalaisilla asemilla. Huhtikuussa 2013 ”New Way Home” nousi singaporelaisen Hot FM 91.3 -radioaseman 22. soitetuimmaksi kappaleeksi.
| Lista | Paras sijoitus |
| --- | --- |
 Singlelista: 1 
 Latauslista: 4 
 Radiolista: 14 
 Singlelista: 14
Nabil Missaoui

| Henkilötiedot |
| --- | --- | --- |
Syntymäaika: 8. tammikuuta 1979 (ikä 45)
Syntymäpaikka: Tunisia
Pelipaikka: Hyökkääjä
Seura
Seura:  AS Marsa
Seurat
| Vuodet | Seura | O (M) |
| 2001–2003 2003–2006 2006–2007 2007–2009 2009 2009–2010 2010–2011 2011– |  Olympique de Béja  Club Africain  Olympique de Béja  Al Masry  EGS Gafsa  JS Kairouan  Olympique de Béja  AS Marsa |  32 (10)   5 (5) 20 (4) 19 (6) |
Maajoukkue
| 2003–2004 |  Tunisia | 8 (2) |
 Seurajoukkueuran tilastot kattavat vain kansalliset sarjat, päivitetty 4. joulukuuta 2011.
Nabil Missaoui (arab. نبيل الميساوي‎, s. 8. tammikuuta 1979) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa AS Marsaa. Missaoui jakoi Tunisian liigan maalikuninkuuden kaudella 2003–2004 yhdessä Haykel Guemamdian ja Tenema N'Diayen kanssa.
Saavutukset

Tunisian liigan maalikuninkuus: 2004 (9 maalia)
Aiheesta muualla

National Football Teams (englanniksi)
Kawarji (ranskaksi)
| 0 | 1 | 2 |
| --- | --- | --- |
| Edeltäjä: Mohamed Selliti | Tunisian liigan maalikuningas Kausi 2003–2004 | Seuraaja: Haykel Guemamdia |
Newbear 77-68

| Newbear 77-68 |
| --- | --- |

Valmistaja:  Bear Microcomputer Systems
Julkaistu:  1977
Suoritin:  Motorola 6800
Keskusmuisti:  256 tavua
Newbear 77-68 on Bear Microcomputer Systemsin valmistama mikrotietokone harrastelijakäyttöön. Tietokone on julkaistu vuonna 1977 ja sitä pidetään ensimmäisenä brittiläisenä kotitietokoneena.
Tietokone käytti Motorola 6800 suoritinta ja siinä oli 256 tavua RAM-muistia. Tietokone myytiin rakennussarjana.
Aiheesta muualla

The Construction of a Simple Microcomputer Using a 6800 Microprocessor (PDF) (englanniksi)
Neitsyt Marian kuolonuneen nukkumisen katedraali (Neápoli)

| Neitsyt Marian kuolonuneen nukkumisen katedraali Μητροπολιτικός Ναός Κοιμήσεως Θεοτόκου |
| --- | --- |
 Neápolin Neitsyt Marian kuolonuneen nukkumisen katedraali.
Sijainti:  Neápoli, Ágios Nikólaos, Lasíthi, Kreeta, Kreikka
Koordinaatit:  35°15′24″N, 25°36′28″E
Kirkkokunta:  Kreetan kirkko
Hiippakunta:  Pétran ja Cherrónisoksen hiippakunta
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Neitsyt Marian kuolonuneen nukkumisen katedraali (kreik. Μητροπολιτικός Ναός Κοιμήσεως Θεοτόκου, Mitropolitikós Naós Koimíseos Theotókou) eli Megáli Panagía (Μεγάλη Παναγία, ”Suuri Neitsyt Maria”) on ortodoksinen kirkko Neápolin kaupungissa Kreetan saarella Kreikassa. Se on Kreetan kirkon Pétran ja Cherrónisoksen hiippakunnan katedraali eli piispanistuin. Katedraali on omistettu Neitsyn Marian kuolonuneen nukkumiselle.
Katedraali on rakennettu aikaisemman Suuren Neitsyt Marian luostarin (Moní Megális Panagías) paikalle. Luostari oli olemassa viimeistään 1600-luvulla ja tuhoutui 1800-luvulla. Tämän jälkeen osmaniviranomaiset antoivat luvan uuden kirkon rakentamiseen. Niin vuonna 1819 rakennettiin pieni Neitsyt Maria Fermalínan (Panagía Fermalína) kirkko, joka sijaitsee heti katedraalin pohjoispuolella. Katedraalin itsensä rakentaminen alkoi vuonna 1889 ja se valmistui taloudellisten ongelmien vuoksi vasta vuonna 1927. Se vihittiin käyttöön 27. syyskuuta kyseisenä vuonna.
Katedraali on itäisen Kreetan suurin kirkko ja hallitsee Neápolin kaupunkikuvaa. Kirkkorakennus on pohjakaavaltaan ristinmuotoinen. Siinä on kupoli ja länsipäässä kaksi tornia. Sisällä kirkossa on puukaiverruksin koristeltu ikonostaasi sekä seinämaalauksia, jotka ovat vuosilta 1962–1965.
Aiheesta muualla

Kuvia tai muita tiedostoja aiheesta Neitsyt Marian kuolonuneen nukkumisen katedraali Wikimedia Commonsissa
Neitsyt Marian kirkko (Moutoullás)

| Neitsyt Marian kirkko Ναός Παναγίας του Μουτουλλά |
| --- | --- |
 Moutoulláksen Neitsyt Marian kirkko.
Sijainti:  Moutoullás, Nikosia, Kypros
Koordinaatit:  34°58′57″N, 32°49′27″E
Kirkkokunta:  Kyproksen ortodoksinen kirkko
Rakentamisvuosi:  1200-luku
Tyylisuunta:  bysanttilainen
 Osa Unescon maailmanperintökohdetta Tróodoksen maalatut kirkot 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Neitsyt Marian kirkko (kreik. Παναγία του Μουτουλλά, Panagía tou Moutoullá) on bysanttilaisaikainen kirkko Moutoulláksen kylässä Tróodos-vuoristossa Nikosian alueella Kyproksen saarella. Se on yksi Tróodoksen maalatuista kirkoista, jotka ovat Unescon maailmanperintökohde.
Kirkko on omistettu Neitsyt Marialle ja rakennettu 1200-luvulla. Se on saanut nimensä rakennuttajastaan Johannes Mutullaksesta (myös Ioannes, Moutoullas) ja tämän vaimosta Eirenestä (Irene). Kirkko liitettiin maailmanperintöluetteloon vuonna 1985.
Kirkko on yksilaivainen, ja siinä on Tróodoksen kirkoille tyypillinen lumen painolta suojaava jyrkkä puurakenteinen harjakatto. Kirkon seinämaalaukset ajoittuvat vuoteen 1280. Maalausten aiheita ovat muun muassa Maria ja Jeesus-lapsi, Pyhä Khristoforos ja Pyhä Georgios (Yrjö) taistelemassa lohikäärmettä vastaan, valtaistuimella istuva Kristus, Aadam ja Eeva sekä helvetti ja paratiisi.
Aiheesta muualla

Kuvia tai muita tiedostoja aiheesta Moutoulláksen Neitsyt Marian kirkko Wikimedia Commonsissa
Nabil Fekir

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Nabil Fekir
Syntymäaika: 18. heinäkuuta 1993 (ikä 31)
Syntymäpaikka: Lyon, Ranska
Pelipaikka: hyökkäävä keskikenttäpelaaja
Pituus: 173 cm
Seura
Seura:  Betis
Pelinumero: 8
Junioriseurat
2000–2001:  AC Villeurbanne
2001–2003:  Vaulx-en-Velin
2003–2005:  SC Caluire
2005–2007:  Lyon
2007–2010:  Vaulx-en-Velin
2010–2011:  AS Saint-Priest
2011–2013:  Lyon
Seurat
| Vuodet | Seura | O | (M) |
| 2013–2019 |  Lyon | 145 | (54) |
| 2019– |  Betis | 133 | (21) |
Maajoukkue
| 2014 |  Ranska U21 | 1 | (0) |
| 2015– |  Ranska | 25 | (2) |
 Seurajoukkueuran tilastot kattavat vain kansalliset sarjat, päivitetty 14. elokuuta 2024.  Maajoukkueuran tilastot päivitetty 14. elokuuta 2024.
| Mitalit> Maa:   Ranska.Miesten jalkapallo.MM-kilpailut  | Mitalit> Maa:   Ranska.Miesten jalkapallo.MM-kilpailut  | Mitalit> Maa:   Ranska.Miesten jalkapallo.MM-kilpailut  | Maa:   Ranska> Miesten jalkapallo. |
| --- | --- | --- | --- |
|  Kultaa | Venäjä 2018 |  |  |
Nabil Fekir (s. 18. heinäkuuta 1993 Lyon) on algerialaiset sukujuuret omaava ranskalainen jalkapalloilija, joka edustaa Primera Divisiónissa pelaavaa Real Betisia. Vasenjalkainen Fekir on pelipaikaltaan hyökkäävä keskikenttäpelaaja. Hän on kuulunut myös Ranskan jalkapallomaajoukkueeseen.
Ura > Seurajoukkueura

Fekir edusti junioritasolla seitsemää eri seuraa. Olympique Lyonnaisia hän edusti vuodet 2005–2007 ja 2011–2013. Elokuussa 2013 Fekir debytoi Lyonin paidassa Ligue 1:ssä Evian Thonon Gaillard FC:tä vastaan. Avausmaalinsa Ligue 1:ssä hän iski huhtikuussa 2014 SC Bastiaa vastaan. Ensimmäisellä kaudellaan Ligue 1:ssä Fekir teki 11 ottelussa yhden osuman ja pelasi myös Eurooppa-liigaa. Kaudella 2014–2015 Fekir nousi yhdeksi Lyonin tärkeimmistä pelaajista. Hän teki kauden aikana 34 ottelussa 13 maalia. Tuon maalimäärän hän ylitti tehtyään 18 maalia kaudella 2017–2018. Kaudella 2016–2017 hän teki Eurooppa-liigan kahdeksassa ottelussaan neljä maalia Lyonin selviydyttyä välieriin. Kaikkiaan hän pelasi Lyonissa kuuden kauden aikana 145 Ligue 1:n ottelua, joissa hän teki 54 maalia ja antoi 34 maalisyöttöä. Mestarien liigan 11 ottelussa hän teki kolme ja syötti kaksi maalia. Eurooppa-liigassa pelaamissaan 19 ottelussa hän teki seitsemän ja syötti viisi maalia.
Fekir siirtyi Primera Divisiónin Real Betisiin vajaan 20 miljoonan euron siirtosummalla kesällä 2019. Ensimmäisellä kaudellaan hän teki 32 Espanjan pääsarjaottelussa seitsemän maalia ja antoi yhtä monta maalisyöttöä. Kaikkiaan hän on kauden 2023–2024 loppuun mennessä pelannut 133 Primera Divisiónin ottelua, joissa hän on tehnyt 21 maalia ja antanut 26 maalisyöttöä. Eurooppa-liigassa pelaamissaan 12 ottelussa hän on tehnyt neljä ja syöttänyt kaksi maalia. Hän teki kuudessa ottelussa kaksi maalia Betisin voittaessa Copa del Reyn 2022.
Ura > Maajoukkueura

Fekir pelasi 2014 yhden ottelun Ranskan alle 21-vuotiaiden maajoukkueessa. Ranskan jalkapallomaajoukkueessa hän debytoi maaliskuussa 2015 ystävyysottelussa Brasiliaa vastaan. Avausmaalinsa hän teki saman vuoden kesäkuussa niin ikään ystävyysottelussa Belgian verkkoon. Ensimmäisen arvokilpailujen karsintaottelunsa hän pelasi MM-karsintaottelussa Bulgariaa vastaan lokakuussa 2016.
Fekir kuului maailmanmestaruuden voittaneeseen Ranskan joukkueeseen Venäjän MM-kilpailuissa 2018. Hän tuli vaihdosta kentälle kaikissa muissa otteluissa paitsi välierässä Belgiaa vastaan. Hän on pelannut maajoukkueessa viimeksi syyskuussa 2020. Kaikkiaan hän on pelannut 25 maaottelua ja tehnyt kaksi sekä syöttänyt kolme maalia.
Käännös suomeksi
Oates

Oates on muun muassa seuraavien henkilöiden sukunimi:
Adam Oates (s. 1962), kanadalainen jääkiekkoilija ja jääkiekkovalmentaja
Claire Oates (s. 1996), yhdysvaltalainen jalkapalloilija
Eugene William Oates (1845–1911), englantilainen lintutieteilijä
John Oates (s. 1948), yhdysvaltalainen laulaja ja kitaristi duossa Hall & Oates
Joyce Carol Oates (s. 1938), yhdysvaltalainen kirjailija ja professori
Lawrence Oates (1880–1912), brittiläinen kapteeni ja napatutkimusretkeilijä
Warren Oates (1928–1982), yhdysvaltalainen näyttelijä
William C. Oates (1833–1910), Etelävaltioiden eversti ja Yhdysvaltain demokraattisen puolueen poliitikko
| --- | --- |
: Tällä täsmennyssivulla luetellaan henkilöitä, joilla on sama sukunimi.
Oatesinmaa

Oatesinmaan ja lähialueiden kartta.
Oatesinmaa (engl. Oates Land tai Oates Coast) on alue Itäisellä Etelämantereella. Se sijaitsee itäisten pituuspiirien 155 ja 164 välillä, osaksi Australian vaatimalla alueella ja osaksi Uuden-Seelannin vaatimalla Rossinmaalla, joiden raja kulkee 160. pituuspiirillä.
Oatesinmaan löysi helmikuussa 1911 Terra Novan tutkimusretkellä H. L. L. Pennell, joka nimesi sen Lawrence Oatesin kunniaksi. Oatesinmaalla, 159. pituuspiirillä sijaitsee vuosina 1971–1991 toiminut venäläinen Leningradskajan tutkimusasema.
Nimettömät pelurit

Nimettömät pelurit (engl. Gamblers Anonymous, GA) on kahdentoista askeleen ohjelmaan toimintansa perustava ryhmä, jossa pakonomaiset uhkapelaajat antavat toisilleen vertaistukea. Ensimmäinen kokous pidettiin virallisesti 13. syyskuuta 1957 Los Angelesissa, Kaliforniassa; toiminta oli lähtenyt liikkeelle kahden pelihimosta kärsineen miehen kohtaamisesta saman vuoden tammikuussa. Toiminta on sittemmin levinnyt eri puolille maailmaa, ja vuonna 2010 sitä oli kaikkiaan 54:ssä eri maassa. Suomessa ryhmän toimintaa on 12 paikkakunnalla.
Aiheesta muualla

Suomen Nimettömien pelurien kotisivut
Neitsyt Marian katedraali (Minsk)
Aiheesta muualla

Kuvia tai muita tiedostoja aiheesta Neitsyt Marian katedraali (Minsk) Wikimedia Commonsissa
Arhikafedralnyi sobor Presvjatoi Devy Marii (Arkistoitu – Internet Archive) (venäjäksi) (interfax.by)
Cathedral of the Blessed Virgin Mary (Arkistoitu – Internet Archive) (englanniksi) (minsktourism.by)
NZXT

Logo
NZXT on vuonna 2004 perustettu yhtiö, joka valmistaa tietokoneen koteloita, emolevyjä, jäähdyttimiä ja tuulettimia, RGB-Ledejä, virtalähteitä ja muita tarvikkeita erityisesti pelaajille.
Kotelot

NZXT valmistaa erilaisia koteloita erityisesti pelaajille. Nykyiset valikoimat sisältävät ns. Classic Seriesit ja Crafted seriesit.
Kotelot > Classic Series

Adamas - Adamas on peruskotelo, joka on tehty alumiinista ja sisältää neljä 12 cm tuuletinta. Väreinä ovat musta tai hopea.
Duet - Tämä teräksestä valmistettu kotelo on NZXT:n kotiteatteri kotelomalli. Siinä on alumiininvärinen etuosa ja takaosa on maalattu mustalla tai hopealla. Kotelo sisältää kaksi 8 cm tuuletinta.
Lexa - Lexa sisältää alumiininvärisen etuosan mustalla pohjavärillä. Etuosa on tehty alumiinista. Lexa sisältää kolme 12 cm tuuletinta ja yhden 8 cm tuulettimen. Kotelosta on myös julkaistu "Blackline" malli, joka on maalattu kokonaan kiiltävänmustaksi ja tuulettimissa on punaiset ledit sinisten sijasta.
Trinity - Trinity on tehty teräksestä. Siinä on kaksi 8 cm tuuletinta, ja sitä on saatavana sekä hopean että mustan värisenä.
HUSH - Myös HUSH on tehty teräksestä. Se on suunniteltu viileäksi ja hiljaiseksi ilman vesijäähdytystä, ja siinä on tärinää vaimentavat kumipalat kiintolevyjen ja tuulettimien ympärillä.
Kotelot > Crafted Series

Apollo - Apollo on tehty teräksestä. Sitä on saatavana hopean, mustan, oranssin tai sinisen värisenä. Kotelo sisältää kaksi 12 cm tuuletinta.
Guardian - Guardian on myös tehty teräksestä. Sitä on saatavana mustan, hopean, sinisen, keltaisen, vihreän ja oranssin värisenä. Kotelossa on yksi 8 cm tuuletin.
Nemesis - Tämä kotelo on tehty teräksestä ja siinä on edessä ritarin kypärää muistuttava maski. Sitä on saatavana hopeisena, mustana, oranssina ja sinisenä.
Nemesis Elite - Tämä kotelo on samanlainen kuin Nemesis, paitsi siinä on kolme 12 cm tuuletinta sekä lämpömittari LCD-nätyöllä ja LED -valot tuulettimissa. Sitä on saatavana hopeisena tai mustana.
Zero - Zero on ainoa täysikokoinen kotelo jota NZXT valmistaa. Kotelo on tehty alumiinista, ja sitä on saatavana mustana alumiininvärisellä etuosalla. Kotelossa on seitsemän 12 cm tuuletinta ja yksi 8 cm tuuletin.
Aiheesta muualla

Valmistajan kotisivu
New Westminster

| New Westminster (City of New Westminster) |
| --- | --- |
 lippu

 Koordinaatit: 49°12′25″N, 122°54′40″W 
Valtio:   Kanada
Provinssi:  Brittiläinen Kolumbia
Perustettu (Town/City):  1859 / 1872
Hallinto:  
 – Hallinnon tyyppi:  New Westminsterin kaupunginvaltuusto
 – Pormestari:  Jonathan Cote
Pinta-ala:  
 – Kokonaispinta-ala:  15.41 km²
Korkeus:  60 m
Väkiluku (2006):  58,549
 – Väestötiheys:  3,799.7 as./km²
Aikavyöhyke:  UTC-8
 – Kesäaika:  UTC-7
Motto::  engl. In God We Trust
 
 Kaupungin kotisivut 
Infobox OKVirheellinen NIMI-arvo: 
New Westminster on 58 549 (2006) asukkaan kaupunki Brittiläisessä Kolumbiassa, Kanadassa. Kaupunki sijaitsee Fraserjoen suistossa, noin 19 kilometriä kaakkoon Vancouverista, jonka metropolialueeseen se kuuluu. New Westminster on läntisen Kanadan vanhin kaupunki, ja siitä oli tarkoitus tulla provinssin pääkaupunki, mutta tämä kunnia kuitenkin myönnettiin Victorialle.